Presidenti Obama synon rritjen ekonomike përmes tregtisë dhe shkurtimit të taksava
Republikanët bllokuan masat për ta bërë shkurtimin e taksave të përhershëm për shtresën e mesme të amerikanëve
Presidenti i Shteteve të Bashkuara, Barak Obama, po u bën thirrje ligjvënësve ta ndihmojnë për të nxitur rritjen ekonomike me marrëveshje të reja tregtare dhe kompromise për shkurtimin e taksave. Korrespondenti i Zërit të Amerikës, Niko Kolombant, na sjell hollësi. Në fjalën që mbajti dje për të promovuar marrëveshjen e re tregtare me Korenë e Jugut, zoti Obama bëri thirrje për ratifikimin e shpejtë të saj nga Kongresi. Ai tha se marrëveshja e arritur të premten, pas tre vjet ngecjeje, do të shtonte eksportet vjetore të mallrave amerikane me deri 11 miliardë dollarë dhe krijimin e dhjetra mijëra vendeve të punës. Por zoti Obama shprehu zhgënjimin e tij me republikanët, të cilët bllokuan dje masat për ta bërë shkurtimin e taksave, të miratuar nga presidenti Xhorxh Bush, të përhershëm për shtresën e mesme të amerikanëve. Ligjvënësit republikanë që votuan kundër nismës së Partisë Demokrate të Presidentit Obama duan që shkurtimi i taksave të bëhet i përhershëm për të gjithë amerikanët, përfshirë të pasurit. Republikantë thonë se kjo do të ndihmonte në krijimin e vendeve të reja të punës. Në fjalimin javor të republikanëve, senatori nga Illinoi Mark Kirk tha se presidenti dhe ligjvënësit duhet të dëgjojnë votuesit, të cilët u dhanë një fitore të madhe republikanëve në muajin nëntor për legjislaturën e re të Kongresit që fillon vitin e ardhshëm. Nëse nuk arrihet ndonjë kompromis, shkalla e tanishme e taksave do të skadojë për të gjithë amerikanët në fund të këtij viti. Zyrtarët e Shtëpisë së Bardhë dhe një grup i zgjedhur ligjvënësish kanë zvhilluar mbledhje gjatë disa ditëve të fundit në përpjekje për të gjetur një zgjidhje kompromisi. Çështjet në diskutim përfshijnë zgjtjen e përkohëshme të të njejtit nivel taksash si dhe zgjatjen e afatit të ndihmës pët të papunët që edhe atyre po u vjen fundi. Vështirësitë ekonomike, duke përfshirë papunësinë që i është aftuar 10 përqindëshit, kanë qënë kohët e fundit në qendër të vemendjes së Kongresit të dominuar nga demokratët, dominim që do të zëvendësohet në 2011 nga ai i republikanëve në Dhomën e Pëfaqësuesve, ndërsa në Senat demokratët do të kenë përsëri shumicën, por me një diferencë më të vogël.